钦定古今图书集成/理学汇编/文学典/第103卷 > 吴檄
## 钦定古今图书集成/理学汇编/文学典/第103卷 > 吴檄

按《列朝诗集》，“檄字晥山，桐城，入嘉靖己丑进士，兵部
武选郎中，湖广絫议。”李开先《游海淀诗序》云：“嘉靖乙
未三月，王遵岩谪判毗陵，武选吴皖山檄吕江峰、高
熊南沙，过翰林唐荆川顺之、陈后冈、东礼部、张少室
元孝、李克斋，遂及予共八人，饯之海淀。望白出阜城
门，至则荒凉殊甚。”盖张昌国以癸巳罹祸已三年矣，
“亭台倾圮，惟水声潺潺，不异旧时。酒酣赋诗，皖山先
成。意高词雅，不减唐之名家。”次日，夏桂州遂劾张、李
二司属，无事慢游。下狱未久，七人相次罢谪，皖山幸
而独免，诗卷归予手。事如隔世，而人多下世，怆然作
序，不惟感诸友之易消歇，而且叹大臣之善倾陷也。
嘉靖初，海淀之狱，与苏子美诸人监院饮酒之事，大
略相似。贵溪恃宠忮横，一至于此。西市之祸，岂不幸
哉！伯华记此事，有关于国论，故详著之